HMPRO-GLOBAL-DOHOME วิ่งแรง! เก็ง “รัฐบาล” อัดฉีดงบ 2.3 หมื่นล้าน เยียวยาน้ำท่วม
HMPRO-GLOBAL-DOHOME วิ่งแรง! รับอานิสงส์น้ำท่วมคลี่คลาย หนุนคนซ่อมแซมบ้าน พ่วง “รัฐบาล” สั่งเตรียมงบประมาณเบื้องต้น 2.3 หมื่นลบ.
HMPRO-GLOBAL-DOHOME วิ่งแรง! รับอานิสงส์น้ำท่วมคลี่คลาย หนุนคนซ่อมแซมบ้าน พ่วง “รัฐบาล” สั่งเตรียมงบประมาณเบื้องต้น 2.3 หมื่นลบ.
18 ต.ค. 2565

ผู้สื่อข่าวรายงานว่า วันนี้ (18 ต.ค.65) เวลา 11:37 น. ราคาหุ้น บริษัท โฮม โปรดักส์ เซ็นเตอร์ จำกัด (มหาชน) หรือ HMPRO อยู่ที่ระดับ 13.90 บาท บวก 0.40 บาท หรือ 2.96% สูงสุดที่ระดับ 14 บาท ต่ำสุดที่ระดับ 13.50 บาท ด้วยมูลค่าซื้อขาย 368.85 ล้านบาท
ราคาหุ้น บริษัท ดูโฮม จำกัด (มหาชน) หรือ DOHOME อยู่ที่ระดับ 13.20 บาท บวก 0.60 บาท หรือ 4.76% สูงสุดที่ระดับ 13.40 บาท ต่ำสุดที่ระดับ 12.60 บาท ด้วยมูลค่าซื้อขาย 137.53 ล้านบาท
ราคาหุ้น บริษัท สยามโกลบอลเฮ้าส์ จำกัด (มหาชน) หรือ GLOBAL อยู่ที่ระดับ 20.30 บาท บวก 0.60 บาท หรือ 3.05% สูงสุดที่ระดับ 20.40 บาท ต่ำสุดที่ระดับ 19.70 บาท ด้วยมูลค่าซื้อขาย 102.52 ล้านบาท
ทั้งนี้บริษัทหลักทรัพย์ ไอร่า จำกัด ระบุในบทวิเคราะห์วันนี้ (18 ต.ค.65) มีมุมมองมองเชิงบวกบวกต่อหุ้นในกลุ่มค้าปลีกวัสดุก่อสร้าง (HMPRO, GLOBAL, DOHOME และ TASCO) และหุ้นในกลุ่มค้าปลีก (CPALL, MAKRO และ BJC) จากแนวโน้มการออกงบเยียวยาน้ำท่วมหลังสถานการณ์ดังกล่าวเริ่มผ่อนคลายลง คาดจะหนุนทิศทางราคาฟื้นตัวกลับขึ้นได้ต่อ
นอกจากนั้น ผู้สื่อข่าวรายงานว่า จากสถานการณ์น้ำท่วมในปัจจุบัน รัฐบาลได้สั่งให้เตรียมงบประมาณเบื้องต้น 2.3 หมื่นล้านบาท สำหรับฟื้นฟู ซ่อมแซมสาธารณูปโภค และบ้านเรือนของประชาชนที่ได้รับความเสียหายจากน้ำท่วม